钦定古今图书集成/明伦汇编/氏族典/第316卷 > 《郑樵通志》 > 泠州鸠
## 钦定古今图书集成/明伦汇编/氏族典/第316卷 > 《郑樵通志》 > 泠州鸠

按《左传》昭公二十一年春，天王将铸无射，泠州鸠曰：
“王以其心疾死乎？夫乐，天子之职也。夫音，乐之舆也，
而钟，音之器也。天子省风以作乐器，以钟之舆以行
之。小者不窕，大者不槬，则和于物。物和则嘉成，故和
声入于耳而藏于心。心亿则乐，窕则不咸，槬则不容，
心是以感，感实生疾。今钟槬矣，王心弗堪，其能久乎？”